L 100/26 Den Europæiske Unions Tidende 20.4.2005 KOMMISSIONENS BESLUTNING af 22. september 2004 om Frankrigs støtte til Compagnie Marseille Réparation (CMR) (Statsstøtte C 34/2003 (ex N 728/2002)) (meddelt under nummer K(2004) 3350) (Kun den franske udgave er autentisk) (EØS-relevant tekst) (2005/314/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, særlig artikel 88, stk. 2, første afsnit, under henvisning til aftalen om Det Europæiske Økonomiske Samarbejdsområde, særlig artikel 62, stk. 1, litra a), efter at have opfordret interesserede parter til at fremsætte deres bemærkninger i overensstemmelse med disse artikler (1), og ud fra følgende betragtninger: I. SAGSFORLØB Ved brev af 18. november 2002, der blev registreret samme dag (i det følgende benævnt »anmel- delsen«), gav Frankrig Kommissionen meddelelse om sine planer om at yde finansiel støtte til repara- tionsværftet Compagnie Marseille Réparation (CMR). Sagen blev registreret under nr. N 728/02. Ved brev af 13. december 2002 anmodede Kommissionen Frankrig om supplerende oplysninger. Frankrig svarede ved brev af 6. marts 2003, der blev registreret den 7. marts 2003. Kommissionen gav ved brev af 13. maj 2003 Frankrig meddelelse om, at den havde besluttet at indlede proceduren efter traktatens artikel 88, stk. 2, med hensyn til de anmeldte foranstaltninger. Sagen blev registreret under nr. C 34/03. Kommissionens beslutning om at indlede proceduren blev offentliggjort i Den Europæiske Unions Tidende ?). Kommissionen opfordrede interesserede parter til at fremsætte bemærkninger til de pågæl- dende foranstaltninger. Frankrig fremsendte sine bemærkninger ved brev af 31. juli 2003, der blev registreret den 4. august 2003. Kommissionen modtog ingen bemærkninger fra tredjemand. Frankrig gav supplerende oplysninger ved brev af 2. oktober 2003, der blev registreret den 3. oktober 2003, og ved brev af 10. oktober 2003, der blev registreret samme dag. Ved brev af 21. november 2003 stillede Kommissionen Frankrig en række supplerende spørgsmål, som Frankrig besvarede ved brev af 29. december, der blev registreret den 8. januar 2004, og ved brev af 29. januar 2004, der blev registreret samme dag. Kommissionen stillede yderligere spørgsmål ved brev af 10. maj 2004, som Frankrig besvarede ved brev af 29. juni 2004, der blev registreret samme dag. ()) EUT C 188 af 8.8.2003, s. 2. P) Jf. fodnote 1.